Page:Patie's wedding, or, All parties pleased (1).pdf/2



S Patie came up frae the Glen, drivin' his wedders before him, He met bonny Meg ganging hame, her beauty was like for to ſmore him.

O dinna ye ken bonny Meg, that you and I'ſe gaun to be marry'd; I rather had broken my leg, before ſic a bargain miſcarry'd.

Now Patie—O wha’s tell'd you that? I think that of news they’ve been ſcanty, That I ſhould be marry'd ſae ſoon, or yet ſhould hae been ſae flaunty.

I winna be marry'd the year, ſuppoſe I were courted by twenty; Sae Patie, ye need nae mair ſpeer, for weel I wat I dinna want ye.

Now Meggy, What maks you fae ſwear? is't cauſe that I hinna a maillen? The lad that has plenty o' gear, need ne'er want a ha'ſ nor a hail ane.

My Dad has a good grey mare, and your's has twa cows and a filly. And that will be plenty o' gear, ſae Maggy be nae ſae ill willy.